**О Б Р А З Л О Ж Е Њ Е**

На основу члана 39 Статута Јавног предузећа за стамбене услуге „Нишстан“ Ниш Управни одбора предузећа је Одлуком број 01-493/1-5 од 31.01.2013. године године усвојио Програм пословања ЈП за стамбене услуге „Нишстан“ Ниш за 2013. годину.

Одлуком о оснивању ЈП за стамбене услуге „Нишстан“ Ниш утврђене су делатности које Предузеће обавља. Конкретизација послова из утврђених делатности се остварује на основу годишњег Програма пословања, који према врсти послова и начину обезбеђивања средстава за њихово финансирање има посебне целине и то:

1.Програм хитних интервенција и текућег одржавања стамбених зграда, станова и пословних просторија;

2.Програм инвестиционог одржавања стамбених зграда и пословног простора;

3. Програм пружања услуга трећим лицима;

4. Посебни програми који се финансирају из буџета Града Ниша и

5. Програм инвестиционог улагања.

Како је Одлуком о изменама и допунама Одлуке о оснивању ЈП за стамбене услуге „Нишстан“ Ниш („Службени лист Града Ниша“ број 101/2012) регулисано да предузеће може обављати и послове чије је обављање Скупштина Града доделила овом предузећу, а односе се на рушење и демонтажу зграда и других објеката у поступку уклањања бесправно саграђених објеката и делова објеката, по решењу Грађевинске инспекције, планира се обављање и ових послова.

Такође се планира да се у 2013. години настави са реализацијом Програма делимичног и потпуног ремонта лифтова и Програма за санацију равних кровова и фасада у Граду. За реализацију ових Програма ЈП „Нишстан“ ће обезбедити потребан материјал, резервне делове, радну снагу адекватних стручних спрема и ставити на располагање постојеће машине, алате и возни парк. Из буџета Града Ниша се планира да се за релизацију ових програма издвоје средства у укупном износу од 23.000.000,00 динара, док ће ЈП „Нишстан“ обезбедити потребан материјал у износу од 4.000.000,00 динара и резервне делове у вредности од 7.000.000,00 динара.

Укупна издвајања за зараде запослених радника су планирана према Нацрту фискалне стратегије за 2013. годину са пројекцијама за 2014. и 2015. годину и на основу објављених пројекција основних макроекономских показатеља за 2013. годину. Укупна маса за зараде у износу од 121.619.840,00 динара је одређена на основу исплаћене зараде у августу 2012. године, са увећањем од 5%.

Укупно планирани приходи за 2013. годину износе 248.300.578,00 динара, док планирани расходи у истом периоду износе 245.924.190,00 динара, тако да се очекује остварена добит у износу од 2.284.105,00 динара.

Управа за финансије, изворне приходе локалне самоуправе и јавне набавке је дала Мишљење број 11-163/2013 од 04.02.2013. године и констатовала да је укупна зарада запослених за 2013. годину планирана у износу од 121.619.840, динара, што је 5% више у односу на исплаћену зараду за август 2012. године. Овако планиран износ, прерачунат на годишњи ниво, је у складу са дозвољеним растом зарада у јавном сектору, а на основу Фискалне стратегије за 2013. годину са пројекцијама за 2014. и 2015. годину и на основу Закона о буџету Републике Србије за 2013. годину.

Имајући у виду да је Програм пословања ЈП за стамбене услуге „Нишстан“ Ниш за 2013. годину сачињен у складу са важећим законским прописима, циљевима садржаним у оснивачком акту јавног предузећа и пратећом нормативом, предлаже се доношење решења као у диспозитиву.

**УПРАВА ЗА ИМОВИНУ И**

**ИНСПЕКЦИЈСКЕ ПОСЛОВЕ**

**НАЧЕЛНИК**

**Љубиша Јанић, дипл. правник**